《山居寂寥与世如隔是非不到荣辱两忘因忆秋崖工部尝教以我爱山居好十诗追次其韵聊写穷山之趣 其二》
宋代·吴锡畴

我爱山居好，蔬畦间莳花。笕泉归爨舍，篝火乞邻家。

茁嫩猫头笋，焙芳雀舌茶。野人曾拜号，何用给黄麻。

作者简介：（1215—1276）徽州休宁人，字元伦，一作元范，号兰皋。吴儆从孙。精研理学。有《兰皋集》。